Identifica les entitats que surten en aquest text:
25 de maig del 2013, Catalunya
Uns 30 docents passen la nit al temple per denunciar la precarització que pateixen els interins i expressen el seu rebuig a la LOMCE i a la Llei Educativa de Catalunya que preveu una major autonomia dels directors per reclutar al personal.
Si es designés al col·lectiu més mobilitzat contra les retallades, probablement guanyaria la comunitat educativa: tancaments a les escoles, concentracions, manifestacions i vagues se succeeixen sense parar des de fa tres anys. Però amb aquesta acumulació de protestes, el repte és poder mantenir l'atenció mediàtica. És per això que un grup d'uns 30 professors interins de primària i secundària va decidir dur a terme una acció diferent ocupar ni més ni menys que la basílica de la Sagrada Família de Barcelona, ahir a la nit.
Aquest col·lectiu és dels més afectats per les retallades pressupostàries: juntament amb la resta de personal interí de la Generalitat ha vist el seu sou i la jornada laboral reduïts un 15% i des de l'inici d'aquest curs acadèmic, uns 1.300 professors interins van passar a ser substituts. “Han començat amb els més febles”, s'indigna Sandra Curundarena, membre de l'Assemblea de Docents Interines i Substitutes, “però no ho podem permetre”.
A més de la fi de les retallades en l'ensenyament públic, el col·lectiu també va reclamar la paralització de la LOMCE [1]. Però els professors interins van voler deixar clar que també s'oposen a la Llei Educativa de Catalunya (LEC), aprovada pel tripartit amb el suport de CiU, i l'esborrany del decret de plantilles.
Aquest decret preveu, entre d'altres coses, una major autonomia per als centres educatius i un major poder de decisió per als directors. “L'autonomia dels centres és un engany”, explica Sandra Curundarena. “Hi haurà molta arbitrarietat en el procés de selecció del professorat per part dels directors. A més ells són escollits per l'administració, el que significa que hi ha un control ideològic”.
Els ocupants van passar la nit al recinte de la Sagrada Família i el van abandonar a primera hora del matí, per no pertorbar el desenvolupament de la missa.
Catalunya : Entitat_Geopolítica, Barcelona : Entitat_Geopolítica, Generalitat : govern, Sandra Curundarena : persona, Assemblea de Docents Interines i Substitutes : organització, CiU : partit_polític, Sagrada Família : edifici, basílica de la Sagrada Família : edifici